S-3309/2020

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 26. maí 2020, á hendur X, kt. [...], [...], [...]„ fyrir líkamsárás og brot gegn barnaverndarlögum með því að hafa föstudaginn 11. október 2019 á göngustíg við [...] í Reykjavík veist með ofbeldi, yfirgangi og vanvirðandi háttsemi að A, kt. [...], hrint honum og slegið í hann andlitið með þeim afleiðingum að A hlaut bólgu, eymsli og mar á kjálka auk áverka á hægri olnboga.

Telst þetta varða við 1. mgr. 217. gr. almennra hegningarlaga nr. 19/1940 og 1. g 3. mgr. 99. gr. barnaverndarlaga nr. 80/2002.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Vegna málsins gerir I-kvk-nf L-kvk-nf B-kvk-nf, lögmaður., þá kröfu f. h. B, kt. [...], sem gerir þá kröfu fyrir hönd A, kt. [...], hér eftir nefndur kröfuhafi, að ákærða verði gert að greiða kröfuhafa miskabætur að fjárhæð kr. 2.000.000, - auk vaxta skv. 8. gr. laga um vexti og verðtryggingu nr. 38/2001 frá 11. október 2019 en með dráttarvöxtum skv. 9. gr., sbr. 1. mgr. 6. gr. laga um vexti og verðtryggingu nr. 38/2001 frá þeim degi er mánuður er liðinn frá því að bótakrafa þessi er birt til greiðsludags. Einnig er þess krafist að ákærða verði gert að greiða kröfuhafa málskostnað að mati dómsins eða samkvæmt síðar framlögðum málskostnaðarreikningi, að viðbættum virðisaukaskatti á málflutningsþóknun.“

Ákærði krefst vægustu refsingar sem lögleyfa.

Við fyrirtöku málsins í dag féll sækjandi frá þeim þætti lýsingar á háttsemi ákærða að hann hefði hrint brotaþola.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í [...] [...]. Hann hefur ekki áður gerst sekur um refsivert brot. Við ákvörðun refsingar ákærða verður litið til þess að hann var ungur að árum þegar hann framdi brotið, en jafnframt til þess að árásin beindist að ungum dreng og var algerlega tilefnislaus. Með hliðsjón af framangreindu þykir refsing ákærða hæfilega ákveðin fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Af hálfu brotaþola er krafist greiðslu miskabóta að fjárhæð 2.000.000 krónur. Brotaþoli á rétt til bóta úr hendi ákærða, sbr. 26. gr. laga nr. 50/1993. Þykja þær hæfilega ákveðnar 250.000 krónur.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 160.580 krónur, og þóknun réttargæslumanns brotaþola, I-kvk-ef L-kvk-ef B-kvk-ef lögmanns, 160.580 krónur, að meðtöldum virðisaukaskatti. Þá greiði ákærði 47.000 krónur í annan sakarkostnað.

Af hálfu ákæruvaldsins flutti málið G-kvk-nf R-kvk-nf S-kvk-nf saksóknar fulltrúi.

B-kvk-nf B-kvk-nf héraðsdómari kveður upp dóm þennan.

D Ó M S O R Ð:

Ákærði, X, sæti fangelsi í 30 daga en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði A, 250.000 krónur ásamt vöxtum skv. 8. gr. laga nr. 38/2001 um vexti og verðtryggingu frá 11. október 2019 til 15. júlí 2020, en þám eð dráttarvöxtum skv. 9. gr., sbr. 1. mgr. 6. gr., sömu laga frá þeim degi til greiðsludags.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 160.580 krónur, þóknun réttargæslumanns brotaþola, I-kvk-ef L-kvk-ef B-kvk-ef lögmanns, 160.580 krónur og 47.000 krónur í annan sakarkostnað.